

***Crna Gora***

***Ministarstvo poljoprivrede i ruralnog razvoja***

**J A V N I P O Z I V**

**za dodjelu podrške za nabavku voska za organsku i konvencionalnu**

**proizvodnju meda za 2017. godinu**

Ministarstvo poljoprivrede i ruralnog razvoja u saradnji sa Savezom pčelarskih organizacija Crne Gore (SPOCG) u skladu sa Agrobudžetom za 2017. godinu i budžetskom linijom 1.2 Program unapređivanja pčelarstva objavljuje Javni poziv za dodjelu podrške za nabavku voska za organsku i konvencionalnu proizvodnju za 2017. godinu (u daljem tekstu: Javni poziv).

Ovim Javnim pozivom se utvrđuju uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA PODSTICAJNIH SREDSTAVA**

Korisnik podsticajnih sredstava je fizičko ili pravno lice koje je:

* Za konvencionalnu proizvodnju upisano u Registar proizvođača meda i pčelinjih proizvoda do dana objavljivanja Javnog poziva.
* Za organsku proizvodnju u Registar subjekata u organskoj proizvodnji zaključno sa 31. decembrom 2016. godine.

**PRIHVATLJIVE INVESTICIJE**

* Nabavka sertifikovanog konvencionalnog voska u obliku satnih osnova,
* Nabavka sertifikovanog organskog voska u obliku satnih osnova.

**SPECIFIČNI KRITERIJUMI PRIHVATLJIVOSTI**

Pravo na podršku u skladu sa ovim Javnim pozivom mogu ostvariti:

* pčelari koji imaju minimum 30 pčelinjih društava za nabavku voska iz konvencionalne proizvodnje,
* pčelari koji imaju minimum 20 pčelinjih društava za nabavku organskog voska.

Pravo za podršku može se ostvariti za maksimalno 100 pčelinjih društava.

Količina voska će se dodjeljivati proporcionalno broju košnica, a maksimalno do 0.5 kg voska po pčelinjem društvu.

Ukoliko broj podnijetih zahtjeva za podršku koji ispunjavaju uslove ovog Javnog poziva pređe vrijednost sredstava opredijeljenih Agrobudžetom, izvršiće se proporcionalno smanjenje iznosa sredstava podsticaja.

**CIJENA VOSKA**

Cijena sertifikovanog organskog voska iznosi 24.90 EUR po 1 kg, a cijene sertifikovanog voska iz konvencionalne proizvodnje iznosi 20.10 EUR po 1 kg.

**VISINA PODRŠKE**

Ukupan iznos raspoloživih budžetskih sredstava po ovom javnom pozivu iznosi 40.000,00€. (30.000 eura za konvencionalnu, 10.000 za organsku).

Ministarstvo učestvuje do 50% realizovane investicije, odnosno do 50% izvršene nabavke voštanih satnih osnova.

Nakon donošenja Rješenja o odobrenju investicije podnosilac zahtjeva je dužan da iznos sredstava određen rješenjem uplati na račun SPOCG u roku od 10 dana.

**POTREBNA DOKUMENTACIJA**

* Obrazac zahtjeva,
* Rješenje o upisu u Registar proizvođača meda i pčelinjih proizvoda i Registar subjekata u organskoj proizvodnji,
* Izvještaj o sprovedenoj kontroli i sertifikaciji od strane ovlašćenog sertifikacionog tijela za pčelare koji se bave organskom proizvodnjom,
* Kopiju lične karte.

**NAPOMENE:**

* U toku trajanja ovog Javnog poziva može se konkurisati sa samo jednim zahtjevom za dodjelu podrške,
* Podnosilac zahtjeva za dodjelu podrške odgovara za tačnost podataka i dokumentacije za ostvarivanje prava na podršku,
* Ministarstvo zadržava pravo provjere podataka i dokumentacije priložene uz Zahtjev za podršku.

Obaveze korisnika podrške kao i kaznene mjere u slučaju nepoštovanja istih utvrđene su članom 33 Zakona o poljoprivredi i ruralnom razvoju („Sl. list Crne Gore“, br. 56/09, 34/14 i 1/15) i podrazumjevaju vraćanje primljenih sredstava uvećanih za iznos kamate, kao i gubitak prava na bilo koju podršku naredne dvije godine.

**NAČIN PODNOŠENJA ZAHTJEVA**

Obrazac zahtjeva za dodjelu podrške za nabavku voska u organskoj i konvencionalnoj proizvodnju za 2017. godinu može se preuzeti sa sajta Ministarstva poljoprivrede i ruralnog razvoja <http://www.minpolj.gov.me>, sajta Saveza pčelarskih organizacija Crne Gore <http://pcelarstvo.me> ili u kancelarijama Ministarstva i stručnih službi.

Popunjen obrazac zahtjeva zajedno sa potrebnom dokumentacijom poslati isključivo preporučenom poštom na adresu Ministarstva:

Ministarstvo poljoprivrede i ruralnog razvoja

zahtjev po Javnom pozivu za dodjelu podrške nabavku voska za 2017. godinu

Rimski trg br. 46, 81000 Podgorica

Trajanje Javnog poziva je od 13.04.2017. godine do 30.04. 2017. godine.

**PROCEDURA REALIZACIJE**

Ministarstvo će obrazovati Komisiju koja će izvršiti administrativnu kontrolu podnijetih zahtjeva. Na osnovu Odluke komisije Ministarstvo donosi Rješenja o odobravanju investicije. Nakon donašenja rješenja podnosilac zahtjeva je dužan da iznos sredstava određen rješenjem uplati na račun SPOCG u roku od 10 dana. Nakon uplate sredstava SPOCG Ministarstvu dostavlja dokaz o izvršenoj uplati. Po dostavljanju dokaza o uplati sredstava Ministarstvo na račun SPOCG uplaćuje iznos sredstava podrške u iznosu određenom rješenjem. SPOCG je dužan izvršiti nabavku voska i izvršiti distribuciju korisnicima podrške odnosno pčelarima u prisustvu službenog lica Ministarstva. O izvršenoj primopredaji voska pčelarima SPOCG je dužan sačiniti zapisnik koji potpisuje korisnik podrške, isti dostaviti Ministarstvu. Distribucija voska će se vršiti u Kući meda.